L'AJUNTAMENT D'ALAQUÀS I L'ASSOCIACIÓ DE COMERCIANTS D'ALAQUÀS SIGNEN EL CONVENI DE COL·LABORACIÓ PER A LA POSADA EN MARXA DE LA SEGONA EDICIÓ DE LA CAMPANYA ?ABONA'T A ALAQUÀS-FEM COMERÇ, FEM POBLE'
15/09/2022

# L'AJUNTAMENT D'ALAQUÀS I L'ASSOCIACIÓ DE COMERCIANTS D'ALAQUÀS SIGNEN EL CONVENI DE COL·LABORACIÓ PER A LA POSADA EN MARXA DE LA SEGONA EDICIÓ DE LA CAMPANYA ?ABONA'T A ALAQUÀS-FEM COMERÇ, FEM POBLE'

*   15/09/2022
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=20824

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20824%2F0&title=Ajuntament%20d%27Alaqu%C3%A0s.%20Premsa.L%27AJUNTAMENT%20D%27ALAQU%C3%80S%20I%20L%27ASSOCIACI%C3%93%20DE%20COMERCIANTS%20D%27ALAQU%C3%80S%20SIGNEN%20EL%20CONVENI%20DE%20COL%C2%B7LABORACI%C3%93%20PER%20A%20LA%20POSADA%20EN%20MARXA%20DE%20LA%20SEGONA%20EDICI%C3%93%20DE%20LA%20CAMPANYA%20%3FABONA%27T%20A%20ALAQU%C3%80S-FEM%20COMER%C3%87%2C%20FEM%20POBLE%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20824/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20824/15092022whatsapp_image_2022-09-15_at_2_43_55_pm_2_1_Form_4.jpg)](https://www.alaquas.org/ficheros/documentos/2022/2/20824/15092022whatsapp_image_2022-09-15_at_2_43_55_pm_2_1_Form_10.jpg "<a href='https://www.alaquas.org/ficheros/documentos/2022/2/20824/15092022whatsapp_image_2022-09-15_at_2_43_55_pm_2_1_Form_10.jpg' target=_blank><i class='fa fa-external-link' aria-hidden='true'></i>.L'AJUNTAMENT D'ALAQUÀS I L'ASSOCIACIÓ DE COMERCIANTS D'ALAQUÀS SIGNEN EL CONVENI DE COL·LABORACIÓ PER A LA POSADA EN MARXA DE LA SEGONA EDICIÓ DE LA CAMPANYA ?ABONA'T A ALAQUÀS-FEM COMERÇ, FEM POBLE'</a>")

Donat l'èxit de la primera edició, l'Ajuntament d'Alaquàs ha decidit ampliar el nombre de bons i posarà a la venda un total de 550 unitats per valor de 50 euros que es convertiran en 100 euros

L’Alcalde d’Alaquàs, Toni Saura, i la presidenta de l’Associació de Comerciants d’Alaquàs CAdA, Susana García, han signat hui dijous 15 de setembre el conveni de col·laboració per al suport, promoció i dinamització del comerç local a través de la segona edició de la campanya per a l’incentiu de la compra local “Abona’t a Alaquàs-Fem Comerç, Fem Poble”. En l’acte de signatura ha estat present també la Regidora de Comerç, Sandra Conde.

Donat l’èxit de la primera convocatòria, l’Ajuntament d’Alaquàs ha decidit ampliar el nombre de bons i posarà a la venda un total de 550 unitats que es podran adquirir en la web https://compralocal.alaquas.org a partir del dilluns 19 de setembre a les 9 del matí per 50 euros que es convertiran en 100 euros de compra als comerços adherits a la campanya.

L’Ajuntament d’Alaquàs subvencionarà una vegada més aquesta campanya amb un total de 30.000 euros i proporcionarà tot el suport necessari a través de l’Agència de Foment de la Innovació Comercial (AFIC) on podran adquirir-se de manera presencial els 50 bons reservats per a bretxa digital. L’Associació de Comerciants d’Alaquàs, per la seua banda, s’encarrega de gestionar les adhesions per part dels comerços així com també del repartiment de tot el material.

La campanya local “Abona’t a Alaquàs-Fem Comerç, Fem Poble” és una iniciativa promoguda per l’Ajuntament d’Alaquàs amb la col·laboració de CAdA en la que participen tots els comerços d’Alaquàs que han volgut adherir-se, siguen associats o no a l’entitat. El seu objectiu és promoure la compra en el comerç de proximitat.